
90 DR.31.3.2010 

 
 Dato’ Sri Ismail Sabri bin Yaakob: Lepas ini saya beralihlah. Okey 
kepada Yang Berhormat Pokok Sena, kalau kita dengar ucapan Yang Amat 
Berhormat Perdana Menteri semalam, New Economic Model ini bukan berkaitan 
dengan hapuskan subsidi sahaja, ianya lebih daripada itu menjadikan negara kita 
berpendapatan tinggi, menghapuskan terus kemiskinan, menambahkan 
pendapatan dan sebagainya. Jadi soal monopoli saya dah sebutkan tadi, bahawa 
kita akan wujudkan akta persaingan yang akan menyekat monopoli dan kartel 
yang mengawal harga dan sebagainya, itu kita dah ada instrumen dia. Mengenai 
subsidi cadangan-cadangan tadi, cadangan pasal kereta dan sebagainya adalah 
cadangan yang baik. Walau bagaimanapun, saya tidak mahu komen lebih 
mengenai apa yang kita lakukan kerana seperti yang kita sebutkan tadi bahawa 
makmal rasionalisasi subsidi akan membentangkan kajian dan memberi 
pandangan mereka mengenai bagaimana penstrukturan ataupun kaitan-kaitan 
dengan subsidi ini. 

 Esok akan dibentangkan kepada pihak Menteri-Menteri Kabinet dan 
selepas itu mungkin kita akan mendapatkan apa pandangan yang lebih jelas 
daripada mereka, selepas itu baru kita boleh bincang dengan lebih detail dan 
sebagainya, ada!  Kita ada cara dia, jadi biarlah dahulu, saya tidak mahu 
mendahului makmal rasionalisasi subsidi ini.   

Mengenai Anti Profiteering Act – mengenai undang-undang menyekat 
keuntungan berlebihan, ianya sedang di dalam kajian, kita telah pun menyiapkan 
draf akta itu dan akta tersebut sedang dikaji oleh pihak Jabatan Peguam Negara, 
insya-Allah kalau siap, kita akan bentang untuk bacaan pertama di Parlimen pada 
sesi ini, kalau tidak sempat sesi pada bulan Jun nanti.   

Mengenai peningkatan aktiviti penguatkuasaan dan pemantauan 
kebocoran atau penyeludupan termasuk bagi bekalan gula, petrol dan diesel 
terutama di sempadan Malaysia melalui tindakan penguatkuasaan, ianya terus 
diadakan dan pihak kementerian mengadakan kerjasama yang rapat dengan 
agensi-agensi yang lain seperti kastam, polis dan juga Unit Pencegah 
Penyeludupan (UPP). 

 Di sepanjang operasi membanteras penyeludupan bekalan gula, 
sepanjang tahun 2009 sejumlah 132 tindakan kes telah pun diambil di seluruh 
negara.  Dari jumlah tersebut, sebanyak 249,927.20 kilogram bekalan gula telah 
dirampas dengan nilai rampasan sebanyak RM387,790.29. Bagi tahun 2010 
sehingga 22 Mac 2010, sejumlah 52 tindakan kes telah diambil yang melibatkan 
14,256 kilogram bekalan gula telah dirampas dengan nilai rampasan sebanyak 
RM48,869.46. 

■1710 

Tindakan menarik lesen pemborong dan peruncit di sempadan juga telah 
diambil. Pada tahun 2009 sebanyak tujuh lesen borong pula telah dibatalkan 
akibat daripada perbuatan sorok dan penyeludupan yang telah mereka lakukan. 
Bagi operasi membanteras penyeludupan berkaitan minyak petrol dan diesel. 
Pada tahun 2009, sejumlah 99 kes bagi petrol dan 123 tindakan kes bagi diesel 
telah diambil di seluruh negara. Dari jumlah tersebut, sebanyak 67,063.91 liter 
petrol telah dirampas dengan nilai rampasan sebanyak RM177,388.26 manakala 
520,108.31 liter diesel telah dirampas dengan nilai rampasan sebanyak 
RM789,454.10.   

Bagi tahun 2010 pula, iaitu sehingga 22 Mac 2010, sejumlah 43 tindakan 
kes bagi petrol telah diambil yang melibatkan 80,867 liter bekalan petrol telah 
dirampas dengan nilai rampasan sebanyak RM48,869.46. Bagi bekalan diesel 



Dato' Sri Ismail Sabri bin Yaakob: Lepas ini saya beralihlah. Okey kepada Yang Berhormat Pokok Sena, kalau kita dengar ucapan Yang Amat Berhormat Perdana Menteri semalam, New Economic Model ini bukan berkaitan dengan hapuskan subsidi sahaja, ianya lebih daripada itu menjadikan negara kita berpendapatan tinggi, menghapuskan terus kemiskinan, menambahkan pendapatan dan sebagainya. Jadi soal monopoli saya dah sebutkan tadi, bahawa kita akan wujudkan akta persaingan yang akan menyekat monopoli dan kartel yang mengawal harga dan sebagainya, itu kita dah ada instrumen dia. Mengenai subsidi cadangan-cadangan tadi, cadangan pasal kereta dan sebagainya adalah cadangan yang baik. Walau bagaimanapun, saya tidak mahu komen lebih mengenai apa yang kita lakukan kerana seperti yang kita sebutkan tadi bahawa makmal rasionalisasi subsidi akan membentangkan kajian dan memberi pandangan mereka mengenai bagaimana penstrukturan ataupun kaitan-kaitan dengan subsidi ini. Esok akan dibentangkan kepada pihak Menteri-Menteri Kabinet dan selepas itu mungkin kita akan mendapatkan apa pandangan yang lebih jelas daripada mereka, selepas itu baru kita boleh bincang dengan lebih detail dan sebagainya, ada! Kita ada cara dia, jadi biarlah dahulu, saya tidak mahu mendahului makmal rasionalisasi subsidi ini. Mengenai Anti Profiteering Act- mengenai undang-undang menyekat keuntungan berlebihan, ianya sedang di dalam kajian, kita telah pun menyiapkan draf akta itu dan akta tersebut sedang dikaji oleh pihak Jabatan Peguam Negara, insya-Allah kalau siap, kita akan bentang untuk bacaan pertama di Parlimen pada sesi ini, kalau tidak sempat sesi pada bulan Jun nanti. Mengenai peningkatan aktiviti penguatkuasaan dan pemantauan kebocoran atau penyeludupan termasuk bagi bekalan gula, petrol dan diesel terutama di sempadan Malaysia melalui tindakan penguatkuasaan, ianya terus diadakan dan pihak kementerian mengadakan kerjasama yang rapat dengan agensi-agensi yang lain seperti kastam, polis dan juga Unit Pencegah Penyeludupan (UPP). Di sepanjang operasi membanteras penyeludupan bekalan gula, sepanjang tahun 2009 sejumlah 132 tindakan kes telah pun diambil di seluruh negara. Dari jumlah tersebut, sebanyak 249,927.20 kilogram bekalan gula telah dirampas dengan nilai rampasan sebanyak RM387,790.29. Bagi tahun 2010 sehingga 22 Mac 2010, sejumlah 52 tindakan kes telah diambil yang melibatkan 14,256 kilogram bekalan gula telah dirampas dengan nilai rampasan sebanyak RM48,869.46. #1710. Tindakan menarik lesen pemborong dan peruncit di sempadan juga telah diambil. Pada tahun 2009 sebanyak tujuh lesen borong pula telah dibatalkan akibat daripada perbuatan sorok dan penyeludupan yang telah mereka lakukan. Bagi operasi membanteras penyeludupan berkaitan minyak petrol dan diesel. Pada tahun 2009, sejumlah 99 kes bagi petrol dan 123 tindakan kes bagi diesel telah diambil di seluruh negara. Dari jumlah tersebut, sebanyak 67,063.91 liter petrol telah dirampas dengan nilai rampasan sebanyak RM177,388.26 manakala 520,108.31 liter diesel telah dirampas dengan nilai rampasan sebanyak RM789,454.10. Bagi tahun 2010 pula, iaitu sehingga 22 Mac 2010, sejumlah 43 tindakan kes bagi petrol telah diambil yang melibatkan 80,867 liter bekalan petrol telah dirampas dengan nilai rampasan sebanyak RM48,869.46. Bagi bekalan diesel.